pythainlp/thai_wikipedia_clean_20230101 huggingface dataset:
การเป็นสัตว์ที่เป็นราชาแห่งสัตว์ทั้งปวงมีรากฐานมาจากอิทธิพลของหนังสือฟิซิโอโลกัส (The Physiologus) ซึ่งเป็นหนังสือของคริสเตียนยุคแรกที่เกี่ยวกับสัญลักษณ์ของสัตว์ที่เผยแพร่ไปยังวัฒนธรรมหลายวัฒนธรรม และมีอิทธิพลต่อวัฒนธรรมตะวันตก หนังสือฟิซิโอโลกัสเขียนขึ้นเป็นครั้งแรกเป็นภาษากรีกในคริสต์ศตวรรษที่ 2 ต่อมาได้รับการแปลเป็นภาษาลาตินราวปี ค.ศ. 400 AD และต่อมาในภาษาอื่นๆ หลายภาษาของตะวันออกกลาง เนื้อหาของหนังสือมีอิทธิพลต่อปรัชญาความคิดเกี่ยวกับความหมายของสัตว์ในยุโรปเป็นเวลากว่าพันปี และเป็นหนังสือที่มาก่อนหนังสือเรื่องสัตว์ (books of beasts) ของยุคกลาง
ในประวัติศาสตร์สมัยต่อมาการใช้สิงโตเป็นสัญลักษณ์ก็แพร่หลายมากขึ้นเพื่อแสดงความมีอำนาจเช่นในการตั้งชื่อเช่นเฮนรีสิงห์ ความนิยมการใช้สิงห์จะเห็นได้จากสิงห์ที่ปรากฏในตราอาร์มต่างๆ เป็นจำนวนมาก
Lion (heraldry)
สิงห์โต (อิสริยาภรณ์)
สิงห์ยืนผงาด
Lion passant
สิงห์ยุรยาตรยกเท้าหน้า
อันบีลีฟวะเบิล (เพลงอีเอ็มเอฟ)
"อันบีลีฟวะเบิล" (Unbelievable) เป็นซิงเกิลที่เขียนและบันทึกเสียงโดย อีเอ็มเอฟ ออกจำหน่ายเมื่อปี พ.ศ. 2533 แล้วก็ได้ขึ้นชาร์ตซิงเกิลแห่งสหราชอาณาจักรอยู่ในอันดับที่ 3 เมื่อ 25 พฤศจิกายน พ.ศ. 2533 ต่อมาก็กลายเป็นซิงเกิลที่ขายดีที่สุดในสหราชอาณาจักรประจำปี พ.ศ. 2533 ในอันดับที่ 32 แล้วยังขึ้นชาร์ตอันดับ 1 บนบิลบอร์ดฮอต 100เมื่อ 20 กรกฎาคม พ.ศ. 2534
Unbelievable (EMF song)
อ่าวซางามิ
อ่าวซางามิ  หรือที่รู้จักในชื่อว่า ทะเลซางามิ ทอดตัวอยู่ทางทิศใต้ของจังหวัดคานางาวะบนเกาะฮนชูทางตอนกลางของญี่ปุ่น อยู่ห่างจากกรุงโตเกียวไปทางตะวันตกเฉียงใต้ 40 กิโลเมตร
จุดเหนือศูนย์เกิดแผ่นดินไหวในเหตุแผ่นดินไหวครั้งใหญ่คันโต เมื่อ พ.ศ. 2466 อยู่ลึกใต้เกาะอิซูโอชิมะ ในอ่าวซางามิ ส่งผลให้โตเกียว เมืองท่าโยโกฮามะ รวมทั้งจังหวัดโดยรอบทั้งชิบะ คานางาวะ และชิซูโอกะถูกทำลายจนราบ และความเสียหายยังแผ่ขยายไปทั่วภูมิภาคคันโต เนื่องจากพื้นดินใต้ทะเลทางตอนเหนือของอ่าวค่อนข้างตื้น และผลกระทบจากสึนามิและไต้ฝุ่นได้ก่อให้เกิดความเสียหายอย่างหนักบนพื้นที่ชายฝั่งโชนัน รวมทั้งวัดโคโตกุ  ที่เป็นที่ตั้งของพระพุทธรูปไดบุตสึ  ในช่วงที่เกิดสึนามิครั้งใหญ่เมื่อ พ.ศ. 2041
พลเรือเอก
พลเรือเอก  ตามระบบของเนโท เป็นยศทหารเรือชั้นนายพลระดับ 4 ดาว พลเรือเอกเป็นยศทหารสูงสุดที่ทหารเรือเกือบทุกประเทศพึงจะครองได้ในปัจจุบัน แต่ในอดีต พลเรือเอกมีศักดิ์เป็นรองจากยศพลเรือเอกอาวุโส (มีในบางประเทศ) และจอมพลเรือ
พลอากาศเอก
พลอากาศเอก  คือ ยศของเจ้าพนักงานทหารอากาศระดับสี่ดาว ซึ่งใช้เป็นครั้งแรกในกองทัพอากาศอังกฤษ และปัจจุบันก็ยังใช้อยู่ในกองทัพดังกล่าว ยศนี้ยังได้รับการใช้ในกองทัพอากาศของหลาย ๆ ประเทศซึ่งได้รับอิทธิพลทางประวัติศาสตร์มาจากประเทศอังกฤษ
เจ้าพนักงานซึ่งดำรงยศพลอากาศเอกนี้มักเป็นเจ้าพนักงานชั้นผู้ใหญ่อย่างยิ่ง เช่น เป็นผู้บัญชาการกองทัพหรือกองทัพอากาศระดับชาติ
อีเอ็มเอฟ (วงดนตรี)
อีเอ็มเอฟ (EMF) เป็นวงดนตรีอินดี้แด๊นซ์จากประเทศอังกฤษ ก่อตั้งวงใน ฟอเรสต์ออฟดีน ในกลอสเตอร์เชอร์ จุดเริ่มต้นของชื่อ อีเอ็มเอฟ ถูกใช้เป็นชื่อวงอย่างถาวร ในยุค 1990s แล้วก็ได้ออกซิงเกิลแรกก็คือ อันบิลีฟวะเบิล
EMF (band)
คอมมานด์ &amp; คองเคอร์ (วิดีโอเกม พ.ศ. 2538)
คอมมานด์ &amp; คองเคอร์ (หรือ คอมมานด์ &amp; คองเคอร์: ไทบีเรียน ดอว์น หรือเรียกง่ายๆว่า C&amp;C/C&amp;C1; และชื่ออย่างไม่เป็นทางการคือ "คอมมานด์ &amp; คองเคอร์ 64" สำหรับเครื่อง นินเทนโด 64) เป็นเกมวางแผนการรบเรียลไทม์ ในซีรีส์ "คอมมานด์ &amp; คองเคอร์" พัฒนาโดย เวสท์วูด สตูดิโอ สำหรับ เอ็มเอส-ดอส และ จัดจำหน่ายโดย เวอร์จิน อินเตอร์แอคทีฟ โดยเกมนี้เป็นเกมแรกของซีรีส์ "คอมมานด์ &amp; คองเคอร์"
เดอะซิมส์ 2 ชุดไอเท็มเสริม
ชุดไอเท็มเสริม นั้นเป็นส่วนหนึ่งของ ภาคเสริม สำหรับเกม เดอะซิมส์ 2 เท่านั้น เป็นเพียงการเพิ่มเติมเสื้อผ้า สิ่งของ และเครื่องใช้ต่างๆ แต่ไม่ได้เปลี่ยนแปลงตัวเกมแต่อย่างใด
ชุดไอเท็มเสริม สีสันวันหยุด.
เดอะซิมส์ 2 ชุดไอเท็มเสริม สีสันวันหยุด (ในสหราชอาณาจักรและไอร์แลนด์จะเรียกว่า The Sims 2: Christmas Party Pack ) เป็นเพียงส่วนหนึ่งของชุดไอเท็มเสริมของ "เดอะซิมส์ 2" แต่ไม่ได้เป็นชุดไอเท็มเสริมจริง. เป็นการเพิ่มสีสันในการเล่นเกมเดอะซิมส์ 2 ของคุณ สิ่งของบางชิ้นนั้นจะถูกไปใช้กับชุดไอเท็มเสริม แฮปปี้ฮอลลิเดย์ สำหรับ "เดอะซิมส์ 2 ชุดไอเท็มเสริม สีสันวันหยุด" มีสิ่งของทั้งหมด 45 ชิ้น
ชุดไอเท็มเสริม บ้านแฟนตาซี.
เดอะซิมส์ 2 ชุดไอเท็มเสริม บ้านแฟนตาซี เป็น "ชุดไอเท็มเสริม" ตัวแรกของเกม "เดอะซิมส์ 2" ได้จัดจำหน่ายอย่างเป็นทางการในวันที่ 13 เมษายน พ.ศ. 2549 สำหรับเครื่องพีซีและวันที่ 30 เมษายน พ.ศ. 2549 สำหรับเครื่องแมคอินทอช. โดยในชุดไอเท็มเสริมตัวนี้ได้เพิ่มลูกเล่นเข้าไป และได้เพิ่มสิ่งของจากภาคเสริมตัวก่อนหน้านี้ และส่วนใหญ่สิ่งของดังกล่าวจะเหมาะกับห้องนอนของเด็ก ในเกมเดอะซิมส์ ซึ่งจะมีชุดห้องนอนในสมัยกลาง และชุดห้องนอนใต้น้ำ รวมไปถึงชุดห้องนั่งเล่นแบบทะเล . โดยจะมีสิ่งของและเครื่องประดับสำหรับทุกเพศทุกวัย "เดอะซิมส์ 2 ชุดไอเท็มเสริม บ้านแฟนตาซี" ซึ่งมีบ้านสามหลัง และเพลงในหมวดหมู่ "ป๊อป" ซึ่งร้องเพลงโดยวง Barenaked Ladies. ชุดไอเท็มเสริมชุดนี้มีสิ่งของทั้งหมด 42 ชิ้น และมีเพียงชุดไอเท็มเสริมตัวเดียวเท่านั้นที่ออกแพทช์แก้ไขตัวเกมเดอะซิมส์ 2
ชุดไอเท็มเสริม ฮัลโหลไฮโซ.
เดอะซิมส์: ชุดไอเท็มเสริม ฮัลโหลไฮโซ เป็น "ชุดไอเท็มเสริม" ตัวที่สองของเกม "The Sims 2". ได้ประกาศอย่างเป็นทางการในวันที่ 13 กรกฎาคม พ.ศ. 2549 และได้จัดจำหน่ายในวันที่ 31 สิงหาคม พ.ศ. 2549 โดยในชุดไอเท็มเสริมชุดนี้จะเน้นไปที่ "ชีวิตคนรวย" เป็นหลัก และได้เพิ่มสิ่งของ เสื้อผ้า และลวดลายผนังและพื้นใหม่ เพื่อให้เข้ากับแบบของชีวิตคนรวย โดยในชุดไอเท็มเสริมตัวนี้มีบ้านสองหลัง และมีสิ่งของทั้งหมด 33 ชิ้น
ชุดไอเท็มเสริม แฮปปี้ฮอลลิเดย์.
เดอะซิมส์ 2 ชุดไอเท็มเสริม แฮปปี้ฮอลลิเดย์ (สำหรับในทวีปยุโรปจะเรียกว่า The Sims 2: Festive Holiday Stuff) เป็นชุดไอเท็มเสริมอย่างเป็นทางการ ซึ่งนำไอเท็มจาก "เดอะซิมส์ 2 ชุดไอเท็มเสริม สีสันวันหยุด" มาจัดจำหน่ายใหม่ พร้อมกับไอเท็มเพิ่มเติมอีก 20 รายการ โดยได้พิจารณาว่าเป็น "ชุดไอเท็มเสริม" ตัวที่สาม และมีจำหน่ายตามร้านขายเกมทั่วไป (ซึ่งไม่เหมือนกับ "ชุดไอเท็มเสริม สีสันวันหยุด" ที่จะจำหน่ายเฉพาะสั่งซื้อออนไลน์ในสหรัฐอเมริกา และจำหน่ายแบบกล่องให้ในทวีปเอเชียแปซิฟิกเท่านั้น) "ชุดไอเท็มเสริม แฮปปี้ฮอลลิเดย์" ได้เพิ่มเทศกาลพิเศษอย่าง เทศกาลคริสต์มาส เข้าไปด้วย และได้จัดจำหน่ายเมื่อวันที่ 7 พฤศจิกายน พ.ศ. 2549
นอกจากนี้ยังมี "เดอะซิมส์ 2 ฮอลลิเดย์ เอดิชั่น" ที่จัดจำหน่ายพร้อมกันกับ "ชุดไอเท็มเสริม แฮปปี้ฮอลลิเดย์"; ภายในกล่องจะมี "เดอะซิมส์ 2" ตัวหลัก และ "ชุดไอเท็มเสริม แฮปปี้ฮอลลิเดย์" ขายคู่กันในกล่อง โดย "เดอะซิมส์ 2 ฮอลลิเดย์ เอดิชั่น" จัดจำหน่ายเมื่อปี พ.ศ. 2549
เมื่อวันที่ 24 ตุลาคม พ.ศ. 2549 ทาง EA ได้ประกาศว่าจะมีชุดพิเศษขนาดเล็กให้เล่น โดยใช้ชื่อว่า เดอะซิมส์ 2 แฮปปี้ฮอลลิเดย์ มินิแพค. โดยในชุดขนาดเล็กพิเศษนี้ได้เป็นเจ้าของไอเท็มจากชุดไอเท็มเสริมที่ไม่มีในชุดไอเท็มเสริม "สีสันวันหยุด" และ "แฮปปี้ฮอลลิเดย์" ได้ แต่ว่าไอเท็มในชุดนี้จะไม่มีในชุดไอเท็มเสริม "แฮปปี้ฮอลลิเดย์" ชุดปกติ
สำหรับชุดไอเท็มเสริม แฮปปี้ฮอลลิเดย์ เป็นชุดไอเท็มเสริมตัวแรกและตัวเดียวของเกม เดอะซิมส์ 2 ที่ไม่จำเป็นต้องใส่รหัสของแผ่นเพื่อติดตั้ง . โดยมีสิ่งของทั้งหมด 63 ชิ้น และมีอีก 18 ชิ้นจาก "เดอะซิมส์ 2 แฮปปี้ฮอลลิเดย์ มินิแพค"
ชุดไอเท็มเสริม ฟู่ฟ่าปาร์ตี้.
เดอะซิมส์ 2 ชุดไอเท็มเสริม ฟู่ฟ่าปาร์ตี้ เป็น"ชุดไอเท็มเสริม"ตัวที่สี่ของเกม เดอะซิมส์ 2 จัดจำหน่ายโดย EA. ชุดไอเท็มเสริมฟู่ฟ่าปาร์ตี้ได้ประกาศอย่างเป็นทางการครั้งแรก โดยประกาศผ่านใบปลิวที่สอดมากับเกม "เดอะซิมส์ 2 สี่ฤดูแสบ" ภาคเสริม จัดจำหน่ายเมื่อวันที่ 3 เมษายน พ.ศ. 2550 มีคอลเลคชันใหม่รวมไปถึงเฟอร์นิเจอร์และเสื้อผ้าสำหรับงานแต่งงาน และงาน วันเกิด ในชุดไอเท็มเสริมมีบ้านที่เกมสร้างให้ 2 หลัง และมีสิ่งของทั้งหมด 54 ชิ้น และนอกจากนี้ "ชุดไอเท็มเสริม ฟู่ฟ่าปาร์ตี้"' ได้ถูกรวมไว้กับชุด ดับเบิล เดอลุกซ์ ซึ่งมาพร้อมกับ "เดอะซิมส์ 2" ตัวหลัก และ "เดอะซิมส์ 2 ไนท์ไลฟ์ คืนหรรษา" ภาคเสริม
H&amp;M ชุดไอเท็มเสริม แฟชั่นนิสต้า.
'เดอะซิมส์ 2 H&amp;M ชุดไอเท็มเสริม แฟชั่นนิสต้า' (สำหรับออสเตรเลียและนิวซีแลนด์จะเรียกชื่อชุดไอเท็มเสริมนี้ว่า The Sims 2: Fashion Stuff ) ได้ประกาศผ่านเว็บไซต์อย่างเป็นทางการของเกมเดอะซิมส์ 2 ว่าเป็นชุดไอเท็มเสริมตัวที่ห้าเมื่อวันที่ 25 เมษายน พ.ศ. 2550 และได้วางจำหน่ายเมื่อวันที่ 5 มิถุนายน พ.ศ. 2550 ตามบริษัท H&amp;M บริษัทเสื้อผ้าที่มีอยู่ในความเป็นจริง, สำหรับชุดไอเท็มเสริมนี้มีคอลเลคชันเสื้อผ้าของ H&amp;M สำหรับสุภาพบุรุษและสุภาพสตรี นอกจากนี้ยังมีเพลงซึ่งร้องโดย Jibbs, Keke Palmer, Kevin Michael, และวง NLT ทางสถานีป๊อปและสถานีฮิพฮอพ และชุดไอเท็มเสริมนี้มาพร้อมกับสินค้า 3 อย่างที่สร้างจากร้านค้า H&amp;M . มีสิ่งของทั้งหมด 61 ชิ้น
ชุดไอเท็มเสริม เก๋ เท่ เซอร์.
เดอะซิมส์ 2 ชุดไอเท็มเสริม เก๋ เท่ เซอร์ จำหน่ายเมื่อวันที่ 5 พฤศจิกายน พ.ศ. 2550 สำหรับสหรัฐอเมริกา และวันที่ 6 พฤศจิกายน พ.ศ. 2550 สำหรับออสเตรเลีย โดยเป็นชุดไอเท็มเสริมตัวที่หกของเกมเดอะซิมส์ 2 สำหรับชุดไอเท็มเสริมตัวนี้จะเป็นชุดไอเท็มเสริมสำหรับวัยรุ่นโดยเฉพาะ และมีเพลงแนวเมทัลซึ่งร้องโดย Plain White T's, Flyleaf, และอื่นๆอีกมากมาย มีสิ่งของทั้งหมด 67 ชิ้น
ชุดไอเท็มเสริม ดีไซน์ห้องครัว แต่งตัวห้องน้ำ.
เดอะซิมส์ 2 ชุดไอเท็มเสริม ดีไซน์ห้องครัว แต่งตัวห้องน้ำ เป็นชุดไอเท็มเสริมตัวที่เจ็ดของเกม "เดอะซิมส์ 2" ได้วางจำหน่ายเมื่อวันที่ 15 เมษายน พ.ศ. 2551 สำหรับทวีปอเมริกาเหนือ และวันที่ 18 เมษายน พ.ศ. 2551 สำหรับทวีปยุโรป สำหรับชุดไอเท็มเสริมนี้มีสิ่งของที่เกี่ยวกับห้องครัวและห้องน้ำแบบใหม่ ซึ่งรวมไปถึงของใช้ในครัวเรือน อ่างล้างหน้า เคาน์เตอร์ ฝักบัว และโถส้วมเป็นต้น นอกจากนี้ยังมีบ้านแบบโรแมนติกและบ้านที่เน้นการออกแบบ และมีเพลงใหม่ในสถานีละตินและสถานีซัลซา มีสิ่งของทั้งหมด 103 ชิ้น
ชุดไอเท็มเสริม บ้านนี้มี IKEA.
เดอะซิมส์ 2 ชุดไอเท็มเสริม บ้านนี้มี IKEA เป็นชุดไอเท็มเสริมตัวที่แปดของเกม "เดอะซิมส์ 2" ได้วางจำหน่ายเมื่อวันที่ 24 มิถุนายน พ.ศ. 2551 สำหรับทวีปอเมริกาเหนือ , วันที่ 25 มิถุนายน พ.ศ. 2551 สำหรับออสเตรเลียและนิวซีแลนด์ และวันที่ 26 มิถุนายน พ.ศ. 2551 สำหรับทวีปยุโรป สำหรับชุดไอเท็มเสริมตัวนี้จะมีเฟอร์นิเจอร์และของตกแต่งจาก IKEA ซึ่งเป็นเฟอร์นิเจอร์เป็นสวีเดน จะเน้นไปที่ห้องนั่งเล่น, ห้องนอน และห้องทำงาน และเป็นชุดไอเท็มเสริมตัวที่สองที่นำสินค้าจากบริษัทที่มีในความเป็นจริงมาลงในเกม ตอนแรกเป็นของ H&amp;M (ของสวีเดน) ในชื่อ "เดอะซิมส์ 2 H&amp;M ชุดไอเท็มเสริม แฟชั่นนิสต้า" เป็นชุดไอเท็มเสริมที่ขายดีที่สุดติดต่อกันถึงสองสัปดาห์ในประเทศสวีเดน มีสิ่งของทั้งหมด 76 ชิ้น
ชุดไอเท็มเสริม แมนชั่นเคียงสวน.
'เดอะซิมส์ 2 ชุดไอเท็มเสริม แมนชั่นเคียงสวน' เป็นชุดไอเท็มเสริมตัวที่ 9 และเป็นชุดสุดท้ายของชุดไอเท็มเสริมของเกม "เดอะซิมส์ 2" ชื่อแผ่นจะเขียนว่า EP9 และเป็นเกมชุดสุดท้ายที่เกมนี้สามารถเล่นได้บน วินโดวส์ 98 และ วินโดวส์ 2000 ได้วางจำหน่ายในสหรัฐอเมริกาเมื่อวันที่ 17 พฤศจิกายน พ.ศ. 2551 ส่วนทวีปยุโรปและออสเตรเลีย วางจำหน่ายเมื่อวันที่ 21 พฤศจิกายน พ.ศ. 2551 สำหรับชุดไอเท็มเสริมนี้จะเป็นพวกของตกแต่งสวนนอกบ้าน โดยเฉพาะอย่างยิ่ง ดอกไม้ ป่า และเห็ดยักษ์ นอกจากนี้ยังมีหลังคาแบบใหม่ และมีสิ่งของที่อยู่ตามแบบต่างๆอยู่ 3 รูปแบบคือ : Moroccan, Art Deco, และ Second Empire
โดยยังมีบ้านที่มีมาให้ 3 หลัง,พื้นที่ส่วนกลาง 1 แห่ง,ทรงผมแบบใหม่ และเพลงใหม่ในสถานีป๊อบ และเพิ่มโหมดปรับมุมของหลังคา รวมถึงสูตรโกงที่ใช้สำหรับสร้างบ้าน มีสิ่งของอยู่ทั้งหมด 60 ชิ้น
มุทราศาสตร์  เป็นอาชีพ, สาขาวิชา หรือศิลปะของการออกแบบ การมอบ และการให้นิยามของตราอาร์ม และ การวางกฎที่เกี่ยวกับศักดิ์หรือข้อกำหนดของพิธีการใช้ที่ควบคุมโดยเจ้าหน้าที่ตราอาร์ม (officer of arms) คำว่า “heraldry” มาจากภาษาแองโกล-นอร์มันว่า “herald” ที่มีรากมาจากคำสมาทของภาษาเจอร์มานิค “*harja-waldaz” ที่แปลว่า “ผู้นำทัพ” โดยทั่วไปแล้วเป็นคำที่หมายถึงกิจการต่างๆ ทั้งหมดที่เกี่ยวกับหน้าที่และความรับผิดชอบของเจ้าหน้าที่ตราอาร์ม แต่สำหรับบุคคลทั่วไปแล้ว “มุทราศาสตร์” หมายถึงการออกแบบ การแสดง การบรรยาย และการบันทึกตราอาร์ม และ มุทรตรา (heraldic badge) ในประวัติศาสตร์มุทราศาสตร์ได้รับการบรรยายว่าเป็น “บทย่อของประวัติศาสตร์” และ “ขอบดอกไม้ตกแต่งของสวนแห่งประวัติศาสตร์” (the floral border in the garden of history) ที่มาของมุทราศาสตร์มาจากความจำเป็นของผู้ร่วมต่อสู้ในสงครามในการที่จะต้องแยกฝักแยกฝ่ายเพื่อที่จะได้ไม่ฆ่ากันเอง เมื่อใบหน้าของผู้นำซ่อนอยู่ภายใต้หมวกเกราะเหล็ก ในที่สุดการออกแบบเครื่องหมายที่แสดงถึงความแตกต่างของกลุ่มต่างๆ ก็กลายมาเป็นระบบที่เป็นทางการที่มีกฎระเบียบอันซับซ้อนเพิ่มขึ้นในรูปของศาสตร์ที่เรียกว่า “มุทราศาสตร์”
ระบบการเขียนนิยามของตราอาร์มที่ใช้ในประเทศที่ใช้ภาษาอังกฤษสร้างขึ้นโดยเจ้าหน้าที่ตราอาร์มในยุคกลาง ซึ่งเป็นการบรรยายด้วยภาษาเฉพาะทางขององค์ประกอบต่างๆ ที่รวมทั้งโล่ภายในตรา เครื่องยอด, ประคองข้าง, คำขวัญ และ เครื่องหมาย (Charge) ต่างๆ ที่ใช้ในตรา การบรรยายเป็นไปตามกฎและระเบียบต่างๆ ที่วางไว้อย่างเคร่งครัดเช่นกฎของผิวตรา กฎและศัพท์ที่ใช้แตกต่างกันไปตามแต่ประเทศที่ใช้ เมื่อมาถึงปลายยุคกลางแต่ละประเทศก็วิวัฒนาการเขียนนิยามของตราที่เป็นเอกลักษณ์ของตนเอง แต่ก็ยังมีกฎพื้นฐานที่ใช้ร่วมกันทุกประเทศ
แม้ว่ามุทราศาสตร์จะมีอายุร่วม 900 ปีแต่ก็ยังเป็นศาสตร์ที่ยังคงใช้กันอยู่ เมืองใหญ่และเล็กหลายเมืองในยุโรปและทั่วโลกยังคงสร้างตราอาร์มกันอยู่ ตราส่วนบุคคลทั้งที่พิทักษ์โดยกฎหมายหรือรับมาใช้ก็ยังดำเนินการปฏิบัติกันอยู่ทั่วโลก สมาคมมุทราศาสตร์ที่ก่อตั้งขึ้นก็ยังคงมีอยู่และเป็นสถาบันที่เผยแพร่ความรู้และความเข้าใจเกี่ยวกับมุทราศาสตร์
Heraldic
Armory (heraldry)
Heraldist
นักมุทราศาสตร์
อันฟินิชด์ซิมพาธี
"อันฟินิชด์ซิมพาธี"  เป็นเพลงของวงทริปฮอป แมสซีฟแอตแทก วางจำหน่ายในภายใต้ชื่อ แมสซีฟ (Massive) เพลงนี้ถูกเขียนโดยสามสมาชิกหลัก รอเบิร์ต "ทรีดี" เดล นายา, แอนดรูว์ "มัชรูม" วาวส์ และ แกรนต์ "แดดดีจี" มาร์แชล นักร้องนำ ชารา เนลสัน และโปรดิวเซอร์ร่วม จอนนี ดอลลาร์ เป็นเพลงจากอัลบัม Blue Lines ที่ได้ถูกปล่อยเป็นซิงเกิลในวันที่ 11 กุมภาพันธ์ ค.ศ. 1991 โดยค่าย ไวลด์บันช์ และเวอร์จินเรเคิดส์ วงได้เลือกใช้ชื่อว่า แมสซีฟ เพื่อหลีกเลี่ยงการถูกแบนจากสถานีวิทยุ เนื่องจากไปตรงกับสงครามอ่าว เพลงนี้รวมเอาองค์หลากหลายในการจัดเรียง รวมทั้งเสียงร้องและแซมเพิลเสียงเพอร์คัชชัน ดรัมโปรแกรม การเรียบเรียงเสียงเครื่องสายโดย วิล มาโลน
หลังจากออกซิงเกิล อันฟินิชด์ซิมพาธี ติดอันดับท็อป 40 ของดัตช์ และติดอันดับซิงเกิลท็อป 20 ในหลายประเทศ รวมถึง เยอรมนี สวิตเซอร์แลนด์ และสหราชอาณาจักร มิวสิกวิดีโอกำกับโดย เบลลี วอลช์ ที่มีฉากถ่ายต่อเนื่องของเนลสัน ที่กำลังเดินในย่าน ลอสแอนเจลิส โดยไม่สนใจสิ่งรอบข้างของเธอ เพลงนี้ได้รับการยกย่องว่าเป็นเพลงบุกเบิกในการพัฒนาเพลงแดนซ์ของอังกฤษ อันฟินิชด์ซิมพาธี ได้รับการยกย่องจากนักวิจารณ์ดนตรีในเรืองการผลิตที่โดดเด่น ถูกจัดรายชื่อจัดอันดับสูงในซิงเกิลที่ดีที่สุดในช่วงสิ้นปี 1991 และนับตั้งแต่นั้นเป็นต้นมาได้มีการโหวดให้เพลงนี้เป็นเพลงที่ดีที่สุดจากนักวิจารณ์และคนทั่วโลก เพลงดังกล่าวปรากฏในอัลบัมซาวด์แทรก ปี 1993 เรื่อง "Silver" (แอบดูไฮเทค)
เครื่องหมาย (มุทราศาสตร์)
เครื่องหมาย  ในมุทราศาสตร์เป็นองค์ประกอบหนึ่งของตราอาร์มที่เป็นเครื่องหมายที่อาจจะเป็นตราสัญลักษณ์หรือสิ่งต่างๆ ที่ตั้งอยู่บนพื้นตราของโล่ภายในตรา ซึ่งอาจจะเป็นลายเรขาคณิต (บางครั้งเรียกว่า "แถบ") หรือสิ่งที่เป็นสัญลักษณ์สำหรับของบุคคล สัตว์ สิ่งของ หรือ สิ่งอื่น ๆ ในนิยามของตราของฝรั่งเศสแถบเรียกว่า "pièces" และเครื่องหมายอื่น ๆ เรียกว่า "mobile" ซึ่งเป็นคำคำพ้องรูปพ้องเสียง (homonym) กับคำว่า "meuble" ในภาษาฝรั่งเศสปัจจุบันที่แปลว่าเครื่องเรือน
การแบ่งเครื่องหมายออกเป็น "แถบ" หรือ "แถบย่อย" และกลุ่มอื่น ๆ เป็นระเบียบใหม่ที่เป็นที่คัดค้านโดยนักเขียนเกี่ยวกับมุทราศาสตร์หลายคนที่รวมทั้งฟ็อกซ์-เดวิส ความสำคัญและความหมายของเครื่องหมายจะได้รับการระบุในนิยามของตรา
คำว่า "charge" ("เครื่องหมาย") อาจจะใช้เป็นคำกิริยา เช่นถ้าโล่มีสิงห์โตสามตัวก็จะนิยามว่า "charged with three lions" (เครื่องหมายด้วยสิงห์สามตัว) หรือ เครื่องยอดหรือตัว "เครื่องหมาย" เองก็อาจจะเป็น "เครื่องหมาย" ได้ เช่นเป็นปีกเหยี่ยวคู่ "charged with trefoils" (เป็นเครื่องหมายจิกสามแฉก) (เช่นตราแผ่นดินของบรันเดินบวร์ค) สิ่งสำคัญคือการแสดงความแตกต่างระหว่าง "แถบ" (ordinaries) กับ "ช่องตรา" (divisions of the field) เพราะเครื่องหมายทั้งสองอย่างนี้ใช้วิธีนิยามเดียวกัน เช่นโล่ "divided" "per chevron" (ช่องแบ่งด้วยแถบเชฟรอน) ที่ต่างจาก "charged with chevron" (เป็นเครื่องหมายเชฟรอน)
สิ่งต่างที่ใช้เป็นเครื่องหมายมาจากธรรมชาติ ตำนาน หรือเทคโนโลยี สิ่งต่าง ๆ ที่ใช้เป็นเครื่องหมายก็ได้แก่กางเขนที่เป็นเครื่องหมายของคริสต์ศาสนา เหยี่ยว สิงห์โต หรือ สิ่งก่อสร้าง
Charge (heraldry)
เครื่องหมายในตรา
สัญลักษณ์ (อิสริยาภรณ์)
ฮีกอนนาสเตปออนยูอะเกน
รอยัล แอสโตรโนมี
รอยัล แอสทรอน'โนมี
หญ้าน้ำค้าง
หญ้าน้ำค้าง หรือ หยาดน้ำค้าง เป็นพืชกินแมลงในสกุลหยาดน้ำค้าง กระจายพันธุ์ในเขตร้อน พบได้ในประเทศออสเตรเลียและทวีปเอเชียจนถึงทวีปแอฟริกาแต่ไม่พบในเขตนีโอทรอปิค
หญ้าน้ำค้างเป็นพืชล้มลุก มีระบบรากเป็นเส้น ลำต้นสูงได้ถึง 30 ซม. ไม่มีหูใบ ใบเรียวยาวได้กว่า 10 ซม. กว้างประมาณ 1-2 มม. ปลายใบม้วนงอมีขน ใบมีสีเขียวเหลืองจนถึงแดงเข้ม ปลายขนมีต่อมเมือกใสเหนียว ช่อดอกออกที่ซอกใบทางตอนปลาย ยาวได้กว่า 10 ซม. มีได้ถึง 20 ดอกในแต่ละช่อ กลีบเลี้ยงรูปใบหอก ยาว 3-5 มม. กลีบดอกรูปไข่กลับ ยาวเกือบ 1 ซม. มีสีขาว สีชมพู หรือสีม่วง ก้านดอกยาว 0.5-1.5 ซม. เกสรเพศผู้มี 5 อัน แยกกัน ยาวประมาณ 4 มม. อับเรณูรูปขอบขนาน เกสรเพศเมียมี 3 อัน แยกเป็น 2 แฉกเกือบถึงโคนก้าน แคปซูลมี 3 ซีก รูปขอบขนาน ยาวประมาณ 3 มม.
หญ้าน้ำค้างมีเขตการกระจายพันธุ์กว้างในแถบทวีปเอเชียเขตร้อน จนถึงแอฟริกาและออสเตรเลีย ในประเทศไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์ พบมากที่ภาคตะวันออกและตะวันออกเฉียงเหนือ
หญ้าไฟตะกาด
หญ้าไฟตะกาด  เป็นพืชในสกุลหยาดน้ำค้างที่มีหัวใต้ดิน มีการกระจายพันธุ์เป็นวงกว้าง ชื่อในภาษาละติน "peltata" แปลว่า รูปโล่ ซึ่งหมายถึงรูปทรงของก้านใบโดยทั่วไปหยาดน้ำค้างชนิดมีหัวใต้ดินส่วนมากจะเป็นใบกระจุกแนบดิน แต่หญ้าไฟตะกาดลำต้นจะตั้งขึ้น ช่อดอกเป็นกิ่งแขนง
หญ้าไฟตะกาดยังมีชื่อท้องถิ่นอื่นๆอีกดังนี้: หยาดน้ำค้าง (เลย) ปัดน้ำ (ตะวันออกเฉียงเหนือ,เลย)
หญ้าไฟตะกาดเป็นพืชล้มลุกมีลำต้น สูงได้ถึง 35 ซม. มีหัวใต้ดินขนาดเล็ก เส้นผ่าศูนย์กลางไม่เกิน 1 ซม. ไม่มีหูใบ ใบที่โคนหลุดร่วงง่าย ใบตามลำต้นแบบก้นปิดรูปสามเหลี่ยม เส้นผ่าศูนย์กลาง 0.3-0.6 ซม. ช่อดอกตั้งตรง ไม่แตกแยกแขนง กลีบเลี้ยงรูปไข่แกมรูปรี ยาว 0.2-0.3 ซม. ขอบเป็นชายครุย กลีบดอกรูปไข่กลับ ยาว 0.5-0.6 ซม. สีขาว ก้านดอกยาว 1-2 ซม. เกสรเพศผู้มี 5 อัน แยกกัน ยาว 0.3-0.4 ซม. อับเรณูรูปทรงกลม เกสรเพศเมียมี 3 อัน แยกเป็นหลายแฉก แคปซูลมี 3 ซีก รูปขอบขนานเกือบกลม เส้นผ่าศูนย์กลางยาวประมาณ 3 มม.
หญ้าไฟตะกาดปกติจะขึ้นบนพื้นราบ มีพุ่มไม้เล็กน้อย บนดินเลน หรือดินทราย อย่างบริเวณหญ้าริมถนนที่ตัดผ่านป่า เป็นต้น หญ้าไฟตะกาดมีเขตการกระจายพันธุ์กว้าง พบในทางตอนใต้และตะวันออกของประเทศออสเตรเลีย, รัฐแทสเมเนีย, ประเทศนิวซีแลนด์, เอเชียตะวันออกเฉียงใต้ และอินเดีย ในไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์
ซาลาแมนเดอร์ (สิ่งมีชีวิตในตำนาน)
ซาลาแมนเดอร์  การบรรยายซาลาแมนเดอร์ก็เช่นเดียวสัตว์ที่มีจริงที่นักเขียนในสมัยโบราณจะให้คำบรรยายอุปมานิทัศน์ของลักษณะอย่างเลิศลอยในสัตวตำนาน (Bestiary) ของยุคกลาง และเมื่อไม่นานมานี้นักเขียนบางคนก็สรุปว่าซาลาแมนเดอร์ในตำนานเป็นสัตว์ที่แตกต่างจากซาลาแมนเดอร์ที่มีอยู่จริง ความคิดนี้แพร่หลายในหมู่สิ่งลึกลับ คำบรรยายของลักษณะรูปทรงของซาลาแมนเดอร์ในตำนานคล้ายกับซาลาแมนเดอร์ธรรมชาติ ที่มีรูปทรงคล้ายกิ้งก่า แต่มักจะมีความเกี่ยวข้องกับไฟโดยเฉพาะที่เกี่ยวกับธาตุไฟ
ซาลาแมนเดอร์ในตำนานเป็นสัตว์ที่ปรากฏในตำนานคลาสสิก ตำนานยุคกลาง และตำนานยุคฟื้นฟูศิลปวิทยา และเป็นสัตว์ที่นิยมใช้กันเป็นเครื่องหมายในตราอาร์มหรือตราแผ่นดิน
ซาลาแมนเดอร์ในมุทราศาสตร์, สัญลักษณ์ และอุปมานิทัศน์.
ซาลาแมนเดอร์ในยุคแรกของมุทราศาสตร์มักจะมีลักษณะคล้ายสุนัขขาสั้นล้อมรอบด้วยไฟ เมื่อไม่นานมานี้ลักษณะของซาลาแมนเดอร์ก็มามีลักษณะคล้ายกับกิ้งก่าหรือซาลาแมนเดอร์ธรรมชาติ แต่ก็ยังอยู่ท่างกลางเปลวเพลิง ในตราอาร์มของ Le Clei เป็นภาพซาลาแมนเดอร์ "vomissant des flammes" ("พ่นไฟ") มักจะนิยามว่าเป็นสีสีเขียว แต่บางครั้งก็เป็นสีอื่นหรือเป็นสีกลุ่มโลหะ (สีเงิน หรือ สีทอง)
ซาลาแมนเดอร์กลายมาเป็นสัญลักษณ์ของความศรัทธาอันไม่มีที่สิ้นสุดที่มีชัยเหนือไฟแห่งความหลง เช่นที่ใช้เป็นตราสัญลักษณ์ในสมเด็จพระเจ้าฟรองซัวส์ที่ 1 แห่งฝรั่งเศสพร้อมด้วยคำขวัญ "Nutrisco et extinguo" (รักษาคุณธรรมดับอธรรม) หรือปรากฏในตราอาร์มของลาร์ฟ (Le Havre), ฟองแตงโบล และอื่นๆ
ซาลาแมนเดอร์กลายมาเป็นสัญลักษณ์ของช่างเหล็ก ซึ่งทำให้ปรากฏในตราของเมืองเพื่อเป็นสัญลักษณ์สำหรับอุตสาหกรรมเครื่องเหล็ก เช่นที่ปรากฏในตราของบะระห์ดัดลีย์ในเวสต์มิดแลนด์ในอังกฤษ
บริษัทประกันภัยบางบริษัทก็ใช้ซาลาแมนเดอร์เป็นส่วนหนึ่งของตราที่เป็นสัญลักษณ์ของต่อสู้กับไฟ ซาลาแมนเดอร์และฟีนิกซ์เป็นสัญลักษณ์ของพนักงานดับเพลิง
Salamander (legendary creature)
ประธานาธิบดีอินโดนีเซีย
ประธานาธิบดีแห่งสาธารณรัฐอินโดนีเซีย  เป็นประมุขแห่งรัฐและหัวหน้ารัฐบาลของสาธารณรัฐอินโดนีเซีย ประธานาธิบดีเป็นประมุขแห่งอำนาจบริหารของรัฐบาลอินโดนีเซีย และเป็นผู้บัญชาการทหารแห่งกองทัพอินโดนีเซีย
เมื่อวันที่ 20 ตุลาคม พ.ศ. 2556 โจโก วีโดโด ได้ดำรงตำแหน่งประธานาธิบดีคนที่ 7 และคนปัจจุบันของอินโดนีเซีย
ประธานาธิบดี มีอำนาจตามรัฐธรรมนูญที่จะแต่งตั้งและถอดถอนรัฐมนตรี ประธานาธิบดีมีสิทธิเสนองบประมาณในสภาผู้แทนราษฎร เพื่อหารือเกี่ยวกับงบประมาณที่ต้องผ่านสภาผู้แทนราษฎร และยังมีอำนาจที่จะบรรลุข้อตกลงให้ข้อบังคับของรัฐบาลมีผลตามกฎหมาย และในกรณีฉุกเฉินมีอำนาจที่จะทำให้กข้อบังคับของรัฐบาลสามารถแทนกฎหมาย ประธานาธิบดีมีอำนาจสูงสุดเหนือกองทัพอินโดนีเซีย ประธานาธิบดีสามารถลงนามในสนธิสัญญา แต่งตั้งทูต และต้อนรับทูตจากประเทศอื่น ๆ สามารถแต่งตั้งคณะกรรมการพิจารณาคดีที่เกี่ยวข้องกับสมาชิกสภาผู้แทนราษฎร ประธานาธิบดีมีอำนาจที่จะให้อภัยโทษ แต่ต้องพิจารณาคำแนะนำของศาล และประธานาธิบดียังมีสิทธิเสนอรายชื่อว่าที่ประธานศาลฎีกา.
สิทธิ.
ตามกฎหมายในพ.ศ. 2521 ระบุว่าอดีตประธานาธิบดีมีสิทธิได้รับเงินบำนาญ อดีตประธานาธิบดียังมีสิทธิพักที่บ้านโดยที่ไฟฟ้า น้ำ และค่าโทรศัพท์ดูแลโดยรัฐบาล นอกจากนั้นอดีตประธานาธิบดีจะมีสิทธิการดูแลสุขภาพฟรีสำหรับครอบครัวของพวกเขา และมีคนขับรถ
ธงชาติธิเบต
สิงห์โตในมุทราศาสตร์
โจเลียน เลสคอตต์
โจเลียน แพทริก เลสคอตต์  เกิดเมื่อวันที่ 16 สิงหาคม ค.ศ. 1982 เป็นอดีตนักฟุตบอลชาวอังกฤษในตำแหน่งกองกลาง เป็นเจ้าของฉายา "ไอ้หน้าบาก" เนื่องจากสมัยเด็ก ๆ เขาประสบอุบัติเหตุจึงทำให้เกิดรอยแผลเป็นที่หน้าผากและทำให้กลายเป็นจุดเด่นของเขาจนถึงทุกวันนี้ เขาเล่นในตำแหน่งกองกลางซึ่งเป็นตำแหน่งที่เขาถนัดและตำแหน่งแบ็กซ้ายซึ่งพี่ชายของเขาคือ แอรอน เลสคอตต์ ก็เป็นนักฟุตบอลอาชีพเช่นกันโดยเขาเล่นให้กับทีมบริสตอลโรเวิร์ส
นฺหวี่วา
นฺหวี่วา ตามสำเนียงมาตรฐาน หรือ หนึ่งออ ตามสำเนียงฮกเกี้ยน  เป็นเทพีผู้ให้กำเนิดสรรพสิ่งตามประมวลเรื่องปรัมปราจีน เป็นน้องสาวหรือพี่สาวและเป็นภริยาของฝูซี (伏羲) มีชื่อจากการรังสรรค์มนุษยชาติและซ่อมแซมท้องฟ้า
พระเจ้าซอช็อนแห่งโคกูรยอ
พระเจ้าซอช็อน (?-ค.ศ. 292) หรือ โค ยักโร หรือ โค ยักอู จักรพรรดิลำดับที่ 13 แห่งอาณาจักรโคกูรยอ เป็นพระราชโอรสลำดับที่สองของพระเจ้าจุงช็อน จักรพรรดิองค์ที่ 12 ของอาณาจักร ทรงขึ้นเป็นรัชทายาทเมื่อ ค.ศ. 255 และทรงขึ้นครองราชย์แทนพระราชบิดาที่สวรรคตในปี ค.ศ. 270 ต่อมาในปี ค.ศ. 286 เชื้อพระวงศ์ 2 พระองค์คือองค์ชายโค อิล-อู และองค์ชายโค โซ-บัล ได้ก่อการกบฏแต่ไม่สำเร็จ ทั้งสองพระองค์ก็ถูกสำเร็จโทษในที่สุด พระเจ้าซอช็อนสวรรคตเมื่อ ค.ศ. 292 หลังจากครองราชย์มาได้ 22 ปี พระเจ้าพงซังแห่งโคกูรยอพระราชโอรสขึ้นครองราชย์สมบัติต่อ
เจ้าแม่หนี่วา
งานนิทรรศการเฉลิมพระเกียรติพระบาทสมเด็จพระเจ้าอยู่หัว
ไอบีลีฟ (เพลงอีเอ็มเอฟ)
"ไอบีลีฟ" (I Believe) เป็นซิงเกิลที่สองของ อีเอ็มเอฟ ออกจำหน่ายเมื่อปี พ.ศ. 2534 อยู่ในผลงานอัลบั้มแรกของวง ในชื่อชุด Schubert Dip
ไอบิลีฟ (เพลงอีเอ็มเอฟ)
I Believe (EMF song)
อันบิลีฟวะเบิล (เพลงอีเอ็มเอฟ)
ความดัง
บันไดเสียง
บันไดเสียง หมายถึง โน้ต 5-12 ตัวที่เรียงกันตามลำดับจากเสียงต่ำไปสูง และจากเสียงสูงไปเสียงต่ำ มีโครงสร้างที่มีการกำหนดช่วงห่าง ของเสียงจากตัวโน้ตหนึ่งไปอีกตัวโน้ตหนึ่งอย่างเป็นระบบ ในแต่ละชนิดของบันไดเสียง ได้แก่ บันไดเสียงเมเจอร์ (major scale) บันไดเสียงไมเนอร์ (minor scale) เป็นต้น บันไดเสียงเป็นตัวกำหนดแนวทางการเคลื่อนของตัวโน้ตในเพลง และสร้างความเป็นอันหนึ่งอันเดียวกันให้กับบทเพลงอีกด้วย
พีเพิลโฮลด์ออน
"พีเพิลโฮลด์ออน"  เป็นซิงเกิลที่เขียนและบันทึกเสียงโดย แม็ตต์ แบล็ค โจนาธาน มอร์ แห่งวง โคลด์คัต และ ผู้เขียนเนื้อร้องโดย ลิซา สแตนฟิลด์ ออกจำหน่ายในปี พ.ศ. 2532 เพลงนี้ขึ้นชาร์ตซิงเกิลแห่งสหราชอาณาจักรอันดับสูงสุดที่ 11 และ บรรจุในผลงานอัลบั้มของลิซา สแตนฟิลด์ในชื่อชุด ลิซา สแตนฟิลด์ ซึ่งเป็นเวอร์ชันรีมิกซ์ ขึ้นชาร์ตในสหราชอาณาจักรสูงกว่าเวอร์ชันเดิม คือที่อันดับ 4
ปฏิวัติ เรืองศรี เป็นนักร้องและนักแสดงในสังกัดอาร์เอส ชาวไทย จังหวัดนครสวรรค์
ปฏิวัติ เรืองศรี เกิดเมื่อวันที่ 20 สิงหาคม พ.ศ. 2516 เป็นอดีตนักแสดงและนักร้องชื่อดัง โดยเริ่มต้นงานในวงการบันเทิงด้วยการเป็นนักแสดงและแสดงภาพยนตร์ให้กับ ไฟว์สตาร์ โปรดักชั่น ในยุค ไฟว์สตาร์ นิว คิดส์ หลังจากนั้นได้รับการติดต่อจากทาง อาร์เอส โปรโมชั่น ให้มาเป็นนักร้องในสังกัด โดยได้ออกอัลบั้มชุดแรก "sank เข้าล็อก" ในปี พ.ศ. 2536 ชุดนี้เป็นชุดที่ทำให้มีเพลงฮิตโดนใจวัยรุ่นยุคนั้น เช่น แบเบอร์, สะสาง, แค่เดน เป็นต้น
ปี พ.ศ. 2537 แซ้งค์ได้แสดงละครเรื่อง ศิลามณี ของ ดาราวิดีโอ ทางช่อง 7 โดยรับบทเป็น ชาลี และได้ร้องเพลงประกอบละครถึงสองเพลง จึงทำให้เพลงประกอบละครเรื่องนี้โด่งดังเปรี้ยงปร้างไปในพริบตา คือเพลง รักเธอ และ สิ่งเดียวที่ต้องการ จึงทำให้แซ้งค์โด่งดังกว่า ยุทธพิชัย ชาญเลขา ที่รับบทเป็นพระเอก
ปี พ.ศ. 2539 แซ้งค์ได้ออกอัลบั้ม "คอมมอน แซ้งค์" มีเพลงฮิตคือ ห่วงใยเหลือเกิน เป็นต้น และปีเดียวกันก็ได้ร้องเพลงประกอบละครเรื่อง 111(ตองหนึ่ง) ของดาราวิดีโอ จึงทำให้เพลงประกอบละครดังเปรี้ยงปร้างทันที อย่างเช่นเพลง 111 (ปฏิบัติการณ์), คือฉันที่ห่วงใย และในปี พ.ศ. 2551 แซ้งค์ได้กลับมารับแสดงภาพยนตร์อีกครั้งในเรื่อง ถอดรหัส...วิญญาณ ซึ่งสร้างโดยบริษัทของตนเอง
เครื่องหมายประจำจังหวะ
เครื่องหมายประจำจังหวะ คือ เครื่องหมายในสัญกรณ์ดนตรีที่ใช้สำหรับกำหนดอัตราจังหวะของเพลง โดยใช้ตัวเลขเป็นเครื่องหมายเพื่อบอกค่าของจังหวะต่าง ๆ จะบันทึกไว้ตอนหน้าของบทเพลง เป็นเลข 2 ตัว คือมีตัวบน และตัวล่าง
เลขตัวบน หมายถึง อัตราจังหวะใน 1 ห้องว่าจะมีทั้งตัวโน้ตหรือตัวหยุดเมื่อรวมกันแล้วจะเท่ากับตัวเลขตัวนี้พอดีต่อ 1 ห้อง ส่วนเลขตัวล่าง หมายถึง ค่าของตัวโน้ตที่กำหนดว่าตัวโน้ตตัวใดจะมีค่าเท่ากับ 1 จังหวะ คือนับเป็น 1 จังหวะ รวมทั้งตัวหยุดประจำตัวโน้ตตัวนั้นด้วย โดยมีการกำหนดดังนี้
ตัวโน้ตอื่น ๆ ก็จะมีการบวกตัวเลขขึ้นไปทีละเท่าตัวไปตามลำดับ
ลิซา สแตนฟิลด์
ไอบีลีฟ
ไอบีลีฟ  สามารถหมายถึง
ซาลามานเดอร์ในตำนาน
ปลากดหมู
ปลากดหมู  เป็นสกุลของปลาหนังน้ำจืด ในสกุล "Rita" (/ริ-ต้า/) ในวงศ์ปลากด (Bagridae)
ปลากดหมู เป็นปลาหนังที่มีลำตัวอ้วนป้อม มีหนวดสั้น ๆ 4 คู่ 2 คู่ใต้คางเพื่อใช้เป็นอวัยวะสัมผัส และมีลักษณะเด่น คือ มีแผ่นกระดูกบริเวณท้ายทอยและบริเวณเหนือครีบอก เป็นแผ่นหนาและแข็งมาก